  Наталья Тетерина Калыккуспо Олимпи комитет 2018-тӥ арын Пхёнчханын ортчись XXIII тол Олимпи шудонъёсы Россиысь 500 мылкыд карись спортсменъёс пӧлысь 169-сэ гинэ лэзиз. Кызьы ивортэ Россиысь Олимпи комитетлэн пресс-службаез, пыриськисьёс пӧлы Удмуртиысь кык мурт шедиз — фигурной нискыланъя Россилэн но Европалэн чемпионкаез Алина Загитова но юниоръёс пӧлын биатлонъя дуннелэн чемпионкаез (2013-тӥ арын) Ульяна Кайшева. Кореяын Олимпи шудонъёс 8–25 тулыспалэ ортчозы. Допинген герӟаськем куашетонъёсын валче Россиысь Олимпиадае лэзем атлетъёс нейтральной куншет улын потозы. Тегъёс: Спорт Олимпиада Удмуртия УльянаКайшева АлинаЗагитова  